Virallinen lehti nro C 031 , 05/02/1999 s. 0001



KIRJALLINEN KYSYMYS E-0222/98 esittäjä(t): Markus Ferber (PPE) komissiolle (13. helmikuuta 1998) Aihe: EU:n tuki sosiaali- ja aluerahastoista Baijerin Schwabenin hallintoalueelle Voisiko komissio ilmoittaa kuinka paljon Baijerin Schwabenin hallintoalueelle annettiin EU:n rahoituksellista ja alueellista tukea: 1. Kuinka paljon tämä alue sai vuonna 1997 EU:n rakennerahastovaroja, rahastoista ja yhteisöaloitteista erikseen ilmoitettuna? 2. Kuinka suuri osa tästä osoitettiin maatalousalalle? 3. Kuinka monta työpaikkaa luotiin Baijerin Schwabenin alueelle vuonna 1997 EU:n rakenteellisen ja alueellisen tuen avulla? 4. Kuinka paljon yhteisön muiden jäsenvaltioiden vastaavat alueet saivat EU:n rakennerahastovaroja vuonna 1997? 5. Kuinka monta työpaikkaa luotiin yhteisön muiden jäsenvaltioiden vastaaville alueille EU:n rakenteellisen ja alueellisen tuen avulla vuonna 1997? Komission puheenjohtajan Jacques Santerinkomission puolesta antama täydentävä vastaus (22. kesäkuuta 1998) Komissiolla ei ole mahdollisuutta toimittaa pyydettyjä tietoja näin tarkasti rajatulta maantieteelliseltä alueelta. Kuitenkin eräistä politiikoista, kuten rakennepolitiikasta, on saatavana tietoja alueellisilta hallintoelimiltä. Eräät Schwabenin hallintoalueen osat (Landkreise Aichach-Friedberg lukuun ottamatta Aichachin ja Friedbergin kaupunkeja, Oberallgäu lukuun ottamatta Sonthofenin kaupunkia ja Donau-Ries osittain) ovat tukikelpoisia jaksolla 1994-1999 maaseutualueiden kehittämiseen ja rakenteelliseen mukauttamiseen tähtäävän tavoitteen 5b perusteella. Yhtenäinen ohjelma-asiakirja (YOA) tavoitteen 5b kattamille Baijerin alueille hyväksyttiin 23. joulukuuta 1994. Kolmen rakennerahaston kokonaistuki on 571,95 miljoonaa ecua, joista 211,62 miljoonaa ecua on peräisin Euroopan aluekehitysrahastosta (EAKR), 120,11 miljoonaa ecua Euroopan sosiaalirahastosta (ESR) ja 240,22 miljoonaa ecua Euroopan maatalouden ohjaus- ja tukirahaston ohjausosastolta (EMOTR). >TAULUKON PAIKKA> Komissiolla ei ole tietoja siitä, miten Baijerin hallintoalueet käyttävät Euroopan sosiaalirahaston (ESR) tuen, eikä siten myöskään tuen vaikutuksesta työmarkkinoihin. Tilannetta ei siis voi verrata muihin vastaaviin alueisiin. Baijerissa ESR:n osuus tavoitteen 3 toimenpideohjelman rahoituksesta on 56,49 miljoonaa ecua (1994-1999). Tavoitteen 5b osalta ESR:n osuus on 117,65 miljoonaa ecua. Tavoitetta 4 koskevaa yhtenäistä ohjelma-asiakirjaa kuten myös Bundesanstalt für Arbeitin (liittovaltion työvoimatoimisto) toimenpideohjelmaa hallinnoidaan kansallisesti tai itse työvoimatoimiston toimesta. Schwabenin hallintoalueen osalta Baijerin tukiohjelmassa tavoitteisiin 3, 4 ja 5b varatut varat sekä liittovaltion työvoimatoimiston tukiohjelmassa tavoitteeseen 3 varatut varat otetaan periaatteessa huomioon. Baijerin Staatsministerium für Arbeit und Sozialordnung, Familie, Frauen und Gesundheit (työ-, sosiaali-, perhe-, nais- ja terveysasiain ministeriö) voi tarvittaessa antaa tietoja ESR:n Baijerin osavaltiolle maksaman tuen alueellisesta käytöstä. Tämä ministeriö ja liittovaltion työvoimatoimisto ovat vastuussa ESR:n tuen maksamisesta. Kolmen rakennerahaston kokonaistuki on 571,95 miljoonaa ecua, joista 211,62 miljoonaa ecua on peräisin EAKR:ltä. Viimeksi mainitusta määrästä maksettiin 31. joulukuuta 1997 88 miljoonaa ecua (noin 42 %). Samat Schwabenin hallintoalueen kaupungit ja Landkreiset ovat tukikelpoisia Leader II -yhteisöaloiteohjelmassa, johon on varattu 43,05 miljoonaa ecua. Näistä 12,09 miljoonaa ecua on peräisin EAKR:ltä maaseudun talouden kehittämisen välisiin yhteyksiin. Tietyt kaupungit ja alueet, kuten Kemptenin kaupunki ja Landkreis Unterallgäu, hyötyvät Konver II -yhteisöaloiteohjelmasta, johon on myönnetty 17,3 miljoonaa ecua (EAKR). Näistä 8,45 miljoonaa ecua on jo hyväksytty ja sitouduttu maksamaan aserakennusteollisuuden muutosta varten. Landkreis Oberallgäu hyötyy RETEX -yhteisöaloiteohjelmasta, johon on varattu 9,8 miljoonaa ecua (EAKR) voimakkaasti tekstiili- ja vaatetusalasta riippuvaisille seuduille. Lisäksi hallintoalueen tukikelpoiset osat hyötyvät PK -yhteisöaloiteohjelmasta, johon on varattu 6,97 miljoonaa ecua (EAKR) pienten ja keskisuurten yritysten mukauttamiseen sisämarkkinoille. Hallintoalueen Saksan ja Itävallan välisellä rajalla sijaitsevat kaupungit ja Landkreiset hyötyvät Interreg II Baijeri/Itävalta -yhteisöaloiteohjelmasta, johon on myönnetty 24,6 miljoonaa ecua (EAKR/ESR) raja-alueiden kehittämiseen ja rajojen yli tapahtuvan yhteistyön tukemiseen. Koska yhteisön rakennerahastojen tuki "täydentää vastaavaa kansallista toimintaa tai myötävaikuttaa siihen" (katso asetus (ETY) 2081/93, 4 artikla(1)) ja koska se yleensä maksetaan osavaltion tasolla laadituille toimenpideohjelmille, komission ei ole tällä hetkellä mahdollista vastata Euroopan maatalouden ohjaus- ja tukirahaston ohjausosastoa koskeviin kysymyksiin. Tavoitteen 5b perusteella alueelle on kuitenkin myönnetty 243,33 miljoonaa ecua. Yhteyden ottamiseksi alueisiin, joihin viitataan kirjallisen kysymyksen kohdissa 4 ja 5, arvoisaa parlamentin jäsentä pyydetään määrittelemään, mitä hän tarkoittaa "vastaavilla alueilla". Yhteisön myöntämä 14 000 ecun tuki on maksettu kalatalouden ohjauksen rahoitusvälineen (KOR) perusteella vuoden 1997 aikana. Tuella edistetään työpaikkojen säilymistä kalastuksen ja vesiviljelyn alalla. (1) EYVL L 193, 31.7.1993.